
Nr. 2.838 din 14 mai 2021
REFERAT DE APROBARE

la proiectul de hotărâre privind indexarea impozitelor și taxelor locale, precum și a taxelor speciale, pe anul 2022
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare indexarea impozitelor și taxelor locale pentru anul 2022
Sediul materiei privind această capacitate a Consiliului Local îl reprezintă:
1)
art. 15 alin. (2), art. 56, art. 120 alin. (1), art. 121 alin. (1) și (2) și art. 139 alin. (2) din Constituția României, republicată;

2)
articolul 4 și articolul 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

3)
art. 7 alin. (2) din Legea nr. 287/2009 privind Codul civil, republicată, cu modificările ulterioare;

5)
art. 87 alin. (3) , art. 129 alin. (1), alin. (2) lit. b) și alin. (4) lit. c), din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare 
6)
art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;

7)
art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu modificările și completările ulterioare, în general și în special art. 491;

8)
Hotărârii Consiliului Local nr. 78/1995 privind aprobarea Nomenclaturii stradale la nivelul comunei Vulcana-Băi;

9)
Planului urbanistic general, aprobat prin Hotărârea Consiliului Local nr. 14/2003, cu modificările și completările ulterioare;

10)
Hotărârii Consiliului Local nr. 11/2019 indexarea  impozitelor și taxelor locale,

precum și a taxelor speciale, pe anul 2020 prin care s-au  stabilit și  zonele la nivelul comunei Vulcana-Băi, respectiv pe fiecare dintre localitățile de:

a) rangul IV: satul-reședință Vulcana-Băi;

b) rangul V: satele Nicolaești și Vulcana de Sus;

Proiectul de hotărâre urmează procedura prevăzută de art. 136 alin. (3) din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului administrare fiscală și control comercial din aparatul de specialitate al primarului comunei în vederea analizării şi întocmirii raportului de specialitate şi  Comisiilor de specialitate A și B.
Deși l-am invocat în sediul materiei, vă rog să-mi permiteți să enunț art. 491 din Codul fiscal: 

„Art.491 (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice. 

   (2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. La nivelul municipiului Bucureşti, această atribuţie revine Consiliului General al Municipiului Bucureşti. 

   (3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1)” 
 Luând în considerare unul dintre scopurile asigurării autonomiei locale care are la bază dreptul să instituie și să perceapă impozite și taxe locale, pe fondul constituirii de resurse financiare pentru finanțarea activităților stabilite în competența acestor autorități.
La stabilirea impozitelor şi taxelor locale s-au avut în vedere mai multe considerente, de natură economică, socială, determinate de necesităţile bugetului local, elemente care conduc la identificarea nivelului optim al impozitelor şi taxelor locale, conform anexei nr.    care face parte integrantă din prezenta hotărâre

Pentru anul 2020 nivelul ratei inflației comunicat pe site-ul Ministerului Lucrărilor Publice, Dezvoltării și Administrației este de 2,6%, 
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind indexarea impozitelor și taxelor locale, precum și a taxelor speciale, pe anul 2022, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,
Emil DRĂGHICI

